|  |  |  |  |  |
| --- | --- | --- | --- | --- |
| **EPAIMAHAI ZK.: 4 eta 5 KALIFIKAZIOA** | | | |  |
| **DEITURAK** | | |  |  |
| **IZENA** | |  | |  |
| **NANa/ANTa** |  | | |  |

============= LEHEN ZATIA. TEST ERAKO ARIKETA ===========

+ 0,25 puntu erantzun zuzen bakoitzagatik. - 0,10 puntu erantzun oker bakoitzagatik. Erantzun gabeko galdera (edo erantzun bat baino gehiagokoa) = 0 puntu.

Ingura ezazu biribil batekin galdera bakoitzaren erantzun zuzena

1. Zuzendaritza Kontseilua honako enpresa edo sozietate bateko berezko organoa da:
   1. Sozietate anonimoa
   2. Banako enpresa
   3. Sozietate kooperatiboa
2. Nola deitzen zaio eskura dauden baliabideei etekinik handiena ateratzeko eragile ekonomiko batek duen gaitasunari?
   1. Eragimena
   2. Produkzioa
   3. Onura
3. Enpresa "sistema" moduan hartuta, zein dira haren ezaugarri nagusiak?
   1. Produktiboa, mendekoa eta antolatua izatea
   2. Itxia, independentea eta hierarkizatua izatea
   3. Irekia, autoerregulatua, globala eta sinergiaduna izatea
4. Enpresa bat bere buruaren hornitzaile bihurtzen denean, zer gertatzen da?
   1. Atzerako integrazioa
   2. Aurrerako integrazioa
   3. Azpikontratazioa
5. 430 Bezeroak kontua honako masa honetan sailkatuko da:
   1. Erabilgarria
   2. Bihurgarria
   3. Ibilgetu materiala
6. Enpresa barnean "talde informalak" eratzea lotuta dago:
   1. Elton Mayo-rekin
   2. Eskola klasikoarekin
   3. Henry Fayol-ekin
7. Enpresa baten galera-irabazien kontuak informazioa ematen du:
   1. Enpresaren azken ondare garbiaren balioaz
   2. Ekitaldiaren emaitzaren bolumenaren gaineko informazioa ematen du eta, horretaz gainera, irabazi edo galera horren zergatiak zein diren azaltzen du.
   3. Sarreren eta gastuen arteko aldea da.
8. Balantze guztietan honako berdintasun hau beteko da:
   1. Aktiboa = Pasiboa + Garbia
   2. Aktiboa = Garbia
   3. Aktiboa + Pasiboa = Kapitala
9. "55 urtetik gorako gizonak, osasun-arazo erlatiboak dituztenak, eta beren familiaz, ingurumenaz eta ekologiaz kezkatuta daudenak" kategoria hauxe izan liteke:
   1. Marketinaren 4 D-etako bat, hots, merkatu-azterketa bateko ezinbesteko prozesua.
   2. Merkatu-azterketan sor daitekeen segmentazioetako bat, biztanleria multzo homogeneotan multzokatuz.
   3. Kategoria bat, merkatu-inkesta bat egiten denean puntuaziorik baxuena lortzen dutenei aplikatzen zaiena
10. Zer-nolako zerga da BEZa?:
    1. Zuzen eta proportzionala
    2. Zeharkakoa
    3. Zuzena eta progresiboa

BIGARREN ZATIA. ARIKETA PRAKTIKOAK

DELIZIUS enpresak honako ondare-kontu hauek aurkeztu ditu, 2021eko abenduaren 31n itxiak.

|  |  |
| --- | --- |
| Kapitala | 170.000 |
| Altzariak | 57.000 |
| Bankuan duen dirua | 65.000 |
| Eskudirua (kutxa) | 17.000 |
| Erreserbak | 25.000 |
| Izakinak | 67.000 |
| 10 hilabetean itzultzeko mailegua | 22.000 |
| 4 urtean itzultzeko mailegua | 50.000 |
| Garraiorako elementuak | 24.000 |
| Makineria | 20.000 |
| Hornitzaileak | 18.000 |
| Bezeroak | 30.000 |
| Informazioa prozesatzeko ekipoak | 20.000 |
| Higiezin materialean metatutako amortizazioa | 15.000 |

1. Kalkula ezazu balio hau: (0,25 puntu bakoitzeko)

|  |  |
| --- | --- |
| Aktibo ez-korrontea |  |
| Aktibo zirkulatzailea |  |
| Funts berekiak |  |
| Pasiboa GUZTIRA (korrontea eta ez-korrontea) |  |

2. Kalkula ezazu Maniobra-funtsa (0,5 puntu) eta azaldu emaitza (0,25 puntu).

3. Azter ezazu enpresaren finantza egoera, kontuan izanik kaudimen, berme eta zorpetze ratioak, eta interpretatu emaitzak. (0,25 test bakoitzagatik eta 0,25 interpretazio bakoitzagatik)

4. ARLEKIN SL enpresak mozorroetarako makillajeak egiten ditu. Enpresaren aktibo korrontea 12 milioi eurokoa da eta aktibo ez-korrontea 18 milioi eurokoa. Inbertsio horri esker, azken ekitaldian 2,5 milioi euroko etekina eskuratu du, interesak eta zergak kontuan hartu gabe (zerga-tasa % 25ekoa da). Honakoa eskatzen da:

(0,75 puntu bakoitzagatik)

a) Kalkula ezazu enpresa honen errentagarritasun ekonomikoa.

b) Kalkula ezazu finantza-errentagarritasuna (enpresak berak duen kapital berekiarekin finantzatzen da).

5. Inbertsio-talde batek Iruñeko jatetxe berri batean inbertitu nahi du. Bi aukera desberdin jarri dituzte mahai gainean: "Juan y Pinchamé" pintxo-taberna bat, ekonomikoagoa eta low-cost erakoa edo "Riquíssssimo" gama handiko jatetxe baterako lokal oso dotore bat. Taulako aurreikuspenekin eta balio erantsi garbiaren (BEGb) irizpidearen arabera, bietako zein hautatuko du? Merkatuko interes-tasa i=% 2. (1,25 puntu)

Do = Hasierako ordainketa Fi = Kutxako fluxu garbiak aldi bakoitzean.

|  |  |  |  |  |
| --- | --- | --- | --- | --- |
| Inbertsioa | Ig | F1 | F2 | F3 |
| Juan y pínchame | 50.000 | 8.000 | 15.000 | 33.000 |
| Riquíssssimo | 200.000 | 75.000 | 80.000 | 90.000 |

6. Burgel-Kill enpresak hanburgesak saltzen ditu Iruñeko Gaztelu Plazako kioskoan (hanburgesa bakoitzak 5 euro balio du). Kioskoaren errenta 10.000 eurokoa da, soldatak 6.000 eurokoak eta 4.000 euro ordaintzen ditu baimen, aseguru eta lizentziengatik. (zifrak, hilabetean). Hanburgesak Carnes-Frescas-de-Navarra.com-en erosten ditu; bakoitza 3 euro ordaintzen du.

Datu horiek eskuan dituzula, kalkula ezazu zein den enpresaren errentagarritasun-atalasea (itopuntua) eta azaldu labur zer den. (1 puntu)

Irudika ezazu grafiko batean: (0,5 puntu)